Litér Község Önkormányzata

**8196 Litér, Álmos u. 37. Tel.: 88/598-016**

**Email:** [**liter@liter.hu**](mailto:liter@liter.hu)

**K I V O N A T a Képviselő-testület szeptember 24-i**

**ZÁRT ülés jegyzőkönyvéből**

**Litér Község Önkormányzata Képviselő-testületének**

**150/2020. (IX.24.) LKt. határozata**

Litér Község Önkormányzatának Képviselő-testülete megtárgyalta a Litér 92 hrsz-ú ingatlanra vonatkozó vételi ajánlatot, mely a két tulajdonos -1/4-1/4 részben tulajdonosok - részére kerül megküldésre, az alábbi tartalommal:

**VÉTELI AJÁNLAT**

Litér Község Önkormányzata megbízásából eljárva, közérdekű cél megvalósítása érdekében a **Litéri Csivitelő Óvoda és Bölcsőde bővítése** (építési beruházás megvalósítása) tárgyban a litéri 92. hrsz-ú ingatlanból az Ön tulajdonában álló 1/4-ed tulajdoni hányadra vonatkozóan:

|  |  |
| --- | --- |
| Az ingatlan teljes területe (m2) | 461 m2 |
| Ebből a megvásárolni kívánt területrész (m2) | 461 m2 |
| A megvásárolni kívánt területrészből az Ön tulajdoni hányada: | 115,25 m2 |
| Az Önkormányzat által ajánlott **vételár** az Öntől megvásárolni kívánt területrészre (Ft) | 3.000.000.- Ft |

Kérem jelen vételi ajánlat kézhezvételét követő 8 napon belül írásbeli nyilatkozatot küldeni, melyben kérem feltüntetni, hogy a fenti tartalmú vételi ajánlatot elfogadja, vagy sem.

Amennyiben elfogadja a vételi ajánlatot, az adásvételi szerződés megkötése érdekében egyeztetünk. Felhívom szíves figyelmét, hogy amennyiben nem fogadja el a vételi ajánlatot, kisajátítási eljárást indít az Önkormányzat, az Ön előtt közel fél éve ismert cél megvalósítása, nevezetesen, a nevelési, oktatási célt szolgáló épület biztosításával kapcsolatos Önkormányzati feladatok ellátása érdekében a Litéri Csiviteli Óvoda és Bölcsőde létszámbővítéséhez szükséges infrastruktúrát, ezen belül az építmények bővítését biztosítani tudja az ingatlan tulajdonjogának megszerzésével a fenntartó Önkormányzat. Erre az Önkormányzatnak a 20/2019.(II.28.) LKt. határozata szerint lehetősége van, mivel ezzel a döntéssel a litéri 92. hrsz-ú ingatlant kiemelt beruházási területté nyilvánította.

A Képviselő-testület megbízza a polgármestert, a szükséges intézkedések megtételével.

Felelős: Varga Mihály polgármester

Határidő: azonnal

***Kivonat hiteléül:***

**Kovács Zsuzsa sk**

**ig.főea**